John W. Bricker

John William Bricker (født 6. september 1893 i Mount Sterling i Ohio, død 22. mars 1986 i Columbus i Ohio) var en amerikansk advokat og republikansk politiker. Han var Ohios guvernør 1939–1945, visepresidentkandidat i 1944 og senator 1947–1959.

Han ble født på en gård utenfor Mount Sterling i Madison County som sønn av Lemuel Spencer Bricker og Laura King. John W. Bricker giftet seg med Harriet Day. Bricker hadde juridisk eksamen fra Ohio State University fra 1920 og advokatbevilling fra 1917. Under den første verdenskrig tjenestegjorde han i United States Army 1917–1918. I 1920 åpnet han sin advokatforretning i Columbus. Virksomheten har blitt videreført som Bricker & Eckler LLP siden 1945, og har advokatkontorer i Columbus, Cincinnati og Cleveland.

Bricker var delstatens visejustisminister 1923–1927 og justisminister 1933–1937 før han ble valgt til guvernør. Han tilhørte den isolasjonistiske og konservative fløyen av Det republikanske parti, og var motstander av New Deal. To år etter at Thomas E. Dewey og Bricker tapte presidentvalget i 1944 til Harry S. Truman og Alben W. Barkley, ble Bricker valgt til Senatet fra Ohio. Han ledet Senatets komité for mellomstatlig og utenlandsk handel 1953–1955. Han var spesielt opptatt av å begrense de føderale myndighetenes makt, noe som senere kom til uttrykk i Brickers mange grunnlovsforslag om å begrense presidentens avtalefrihet overfor fremmede stater. I 1958 tapte han overraskende gjenvalg til Senatet, og trakk seg tilbake fra det offentlige liv.

Referanser

Litteratur

Eksterne lenker 
 
 

Senatorer fra Ohio
Guvernører i Ohio
Advokater fra USA
Personer fra Madison County i Ohio